Не бъди идиот! Не се прецаквай сам!, Лари Уингет
Не бъди идиот! Не се прецаквай сам!, Лари Уингет
------------------------------------------------


Защо сами проваляме живота си и как да спрем да го правим.

> 
> "Това не е книга за философията на успеха. Това е книга за практическото приложение на успеха. Това е призив за действие. Целта ми е да я прочетеш, след това да я оставиш настрани, да вдигнеш задника си и да направиш нещо!"
> *Лари Уингет*


Лари Уингет е отново тук и този път ни казва, че повечето хора са идиоти! Звучи доста грубо. Това обаче е най-позитивната книга на Лари, защото той вярва, че хората наистина искат да чуят истината. А обикновено истината не е красива. Когато ти писне да чуваш половинчати неща и да използваш постоянно извинения за това, че не се справяш толкова добре, колкото можеш, когато си готов да чуеш нещата такива, каквито са, да разбереш какво правиш погрешно и как да го поправиш, значи е време за Лари! Той е твоят човек!

Тази книга е малко огледало, което можеш да поставиш пред живота си, за да видиш къде постъпваш глупаво. Огледало с минипланове, отпечатани на гърба му. Малко бизнес. Малко личностно усъвършенстване. Малко финанси. Малко за родителите. Малко здраве. И огромна доза здрав разум!

Лари Уингет е известен като "Питбула на личностното развитие" и "Единственият на света дразнещ лектор"tm. Той е предизвикателен, саркастичен, хаплив и прям. Право в очите. Лари е един от най-търсените професионални лектори в корпоративния свят, а книгите му са световни бестселъри. Член е на Международната лекторска лига на славата. Води собствено телевизионно шоу по a&e, в което дискутира със зрителите въпроси, свързани с финансите, личния успех и печелившия бизнес. Правило №1 на Лари за живота и бизнеса гласи: "Прави каквото си казал, че ще направиш, когато си казал, че ще го направиш, по начина, по който си казал, че ще го направиш".